open-index/open-wikipedia-markdown huggingface dataset:
סינכרוניות

שמאל|ממוזער|250px|קרל גוסטב יונג
**סינכרוניות** היא מושג שהוצג לראשונה על ידי הפסיכולוג האנליטי קרל ג. יונג ולפיו, אירועים הם "צירופי מקרים משמעיים" אם הם מתרחשים ללא קשר סיבתי אך נראה שהם קשורים מבחינת משמעות. במהלך הקריירה שלו, סיפק יונג כמה הגדרות שונות למושג הסינכרוניות.

## רקע
יונג הגדיר את הסינכרוניות כ"עיקרון מחבר לא-סיבתי"," צירוף מקרים משמעי", ו"הקבלה לא-סיבתית". הוא הציג את המושג כבר בשנות העשרים של המאה העשרים, אך העניק תיאור מלא שלו רק בהרצאת ארנוס שנשא בשנת 1951.

בשנת 1952 פרסם יונג מאמר בשם "Synchronizität als ein Prinzip akausaler Zusammenhänge" (סינכרוניות כעיקרון מחבר לא-סיבתי), בכרך שהכיל גם מחקר בנושא קשור מאת הפיזיקאי וחתן פרס נובל וולפגנג פאולי. זה האחרון היה ביקורתי לעיתים כלפי רעיונותיו של יונג. האמונה של יונג הייתה כי כשם שאירועים יכולים להיות קשורים סיבתית, הם גם עשויים להיות קשורים במשמעות. אירועים הקשורים משמעית אין צורך להסביר במונחים של סיבתיות, דבר שאינו נוגד בדרך כלל את האקסיומה של הסיבתיות אך במקרים מסוימים יכול להוביל לוויתור בטרם עת על הסבר סיבתי.

יונג השתמש במושג בטענה לקיומו של העל-טבעי. ארתור קסטלר, שהאמין בעל-טבעי, כתב בהרחבה על סינכרוניות בספרו "שורשי צירוף המקרים" אשר פורסם ב-1972.

הזרם המרכזי במדע פוטר את תופעת הסינכרוניות כצירוף מקרים או כמתאמים מלאכותיים אשר ניתן לתאר באמצעות חוקי הסטטיסטיקה (למשל על ידי חוק המספרים הגדולים באמת) והטיות אישור.

סינכרוניות אינה ניתנת לבחינה ואינה ניתנת להפרכה. היא ניתנה בתור אחת הדוגמאות לפסאודו-מדע ב"אנציקלופדיית הספקן לפסאודו-מדע" בעריכת מייקל שרמר.

## לקריאה נוספת
* אייל דותן, **מקריות - בספרות, בתיאוריה, בחיי היומיום**, רסלינג, 2022, הפרק "טיפול, 'סינכרוניות' מאת ק"ג יונג", עמ' 109–124.
* רות נצר. **הרשת של אינדרה - הסינכרוניסיטי של צרופי המקרים.** מתוך: המסע הרוחני - מסע הנפש אל מעבר לגבוליה. הוצאת אידרא. 2025. עמ' 203- 308.

## קישורים חיצוניים

## הערות שוליים

קטגוריה:פסאודו-מדע
קטגוריה:וולפגנג פאולי
קטגוריה:פסיכואנליזה
Cracklin' Rosie

**Cracklin' Rosie** (בעברית: **רוזי המתנפצת**) הוא שיר שכתב והקליט הזמר ניל דיימונד בשנת 1970. את הליווי המוזיקלי של השיר ביצעו נגני הליווי Wrecking Crew, בהם האל בליין בתופים, לארי נכטל על הקלידים, ג'ו אוסבורן בבאס, אל קייסי בגיטרה וג'ין אסטס בכלי הקשה. את העיבוד המוזיקלי ביצע דון רנדי. השיר נכלל באלבום של דיימונד "Tap Root Manuscript". באוקטובר 1970 היה השיר ללהיט הראשון של דיימונד שהגיע למקום הראשון בבילבורד הוט 100, והסינגל השלישי שנמכר ביותר ממיליון עותקים. השיר הגיע למקום השלישי במצעד הסינגלים הבריטי, ושהה בו ארבעה שבועות בנובמבר ובדצמבר אותה שנה. במצעד השנתי של בילבורד לשנת 1970 דורג השיר במקום ה-17. עוד הגיע השיר למקום השני במצעד הסינגלים האוסטרלי, ובמצעד הסינגלים האירי. ההישג הגדול ביותר של השיר היה בניו זילנד, שם שהה במקום הראשון במשך חמישה שבועות.

הסינגל, שיצא בחברת התקליטים יוני רקורדס, הוקלט במונו, ואילו גרסת האלבום הוקלטה בסטריאו.

## משמעות השיר
עם מנגינה קליטה וקצבית, המילים מרמזות על התמסרות לאישה של לילה.

אך בפועל, Cracklin' Rosie הוא סוג של יין. דיימונד שמע סיפור אודות שבט של אינדיאנים קנדים, כאשר התראיין בטורונטו שבקנדה. בשבט היו יותר גברים מאשר נשים, כך שהגברים הבודדים נהגו לשבת סביב המדורה, ולשתות יין יחדיו - מה שהעניק לו השראה לכתיבת השיר.

השם התפרש גם ככתיב שגוי של המילה "Rosé" (רוזה) שהוא יין המשמיע קולות פיצוח – בארצות הברית המונח מקביל ליין נתזים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירים על אלכוהול
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
מפרץ לאזארב

**מפרץ לאזארב** (באנגלית: **Lazarev Bay**) הוא מפרץ, המפריד בין האי אלכסנדר לבין האי רוטשילד שבאנטארקטיקה.

צורתו של המפרץ מלבנית - אורכו 28 קילומטרים ורוחבו 24 קילומטרים.

בדרומו המפרץ גובל במדף הקרח וילקינס (המחבר בין חופו המזרחי של האי רוטשילד לבין חופו המערבי של האי אלכסנדר).

בשטח המפרץ מצויים שני איים קטנים - המוקפים בקרח של מדף הקרח וילקינס: האי דנט, והאי אמבר.

## היסטוריה
### גילוי ומיפוי המפרץ

החוף הצפוני של האי אלכסנדר, התגלה, ממרחק גדול, על ידי המשלחת הרוסית של שנת 1821, בפיקודו של פביאן גוטליב פון בלינגסהאוזן.

המפרץ מופה בשנת 1960 על ידי ד. סירל (D. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948.

### מקור השם

שמו של המפרץ ניתן לו על ידי הוועדה המייעצת לשמות אנטארקטיים של בריטניה.

המפרץ נקרא על שם סגן מיכאיל לאזארב, שהיה המשנה של בליגנסהאוזן בפיקוד על משלחתו, ומפקד הסלופ מירניי (*Mirnyy*) - עליה הפליגה המשלחת.

## ראו גם

* מפרץ שוקאלסקי

## לקריאה נוספת

• Convey, Peter ,Hopkins, David W., Roberts, Stephen J., Tyler, Andrew N., **[https://www.bas.ac.uk/data/our-data/publication/global-southern-limit-of-flowering-plants-and-moss-peat-accumulation/ Global southern limit of flowering plants and moss peat accumulation]**, Polar Research / 30, https://doi.org/10.3402/polar.v30i0.8929

• Defense Mapping Agency  1992, **[https://books.google.co.il/books?id=sgSnbMOD_VsC&pg=PA443&lpg=PA443&dq=%22Lazarev+Bay%22&source=bl&ots=qbWFvnLarc&sig=ACfU3U18jNSBpIMUMYqp14-IoLOmRiCPUQ&hl=en&sa=X&ved=2ahUKEwiRro_L9YXoAhVJPcAKHSDJCFw4ChDoATADegQIBxAB#v=onepage&q=%22Lazarev%20Bay%22&f=false Sailing Directions (planning Guide) and (enroute) for Antarctica]**, P 379

## קישורים חיצוניים

* מפרץ לאזארב באתר הסקר הגאולוגי של ארצות הברית
* מפרץ לאזארב באתר הגאזט האנטארקטי המשווה SCAR של ממשלת אוסטרליה
* מפרץ לאזארב באתר marineregions
* מפרץ לאזארב באתר mindat
* מפת אזור מפרץ לאזארב

## הערות שוליים

לאזארב
לאזארב
ג'ורג' ולה

**ג'ורג' ויליאם ולה** (במלטית: **George William Vella**; נולד ב-24 באפריל 1942) פוליטיקאי מלטזי, שכיהן בשנים 2019–2024 כנשיא מלטה. ולה שימש השר לענייני חוץ בממשלתו של אלפרד סנט משנת 1996 ועד 1998 ובממשלתו של ג'וזף מוסקט משנת 2013 עד 2017.

## ראשית חייו ומשפחתו
ולה נולד באיז-זיתון  בשנת 1942. הוא נשוי למרים (לבית גרימה). לולה שתי בנות ובן, ושבעה נכדים.
ולה קיבל תואר דוקטור לרפואה בשנת 1964, הוא מומחה לרפואת משפחה ויש לו רישיון לרפואת תעופה.

## קריירה
### במפלגת העבודה
ולה הצטרף למפלגת העבודה והתחיל את הקריירה הפרלמנטרית שלו בשנת 1976. הוא נבחר לפרלמנט בינואר 1978, ובבחירות הכלליות בשנים 1981, 1992, 1996, 1998, 2003 ו-2008.
כחבר הפרלמנט הוא ייצג את המחוז השלישי והחמישי.

### שירות חוץ
בשנת 1978 שימש ולה חבר מחליף באספה הפרלמנטרית של מועצת אירופה, ודַווח (rapporteur) לזיהום ימי ולמשאבי ים בוועדה לרשויות מקומיות ואזוריות של אירופה (CLRAE).
מינואר עד מאי 1987 שירת כנציג הקבוע של מלטה במועצת אירופה.

### סגן ראש מפלגת העבודה
ב-1992 נבחר ולה כסגן ראש מפלגת העבודה לעניינים פרלמנטריים וכדובר לענייני חוץ.
בין 1995 ל-1996 שימש כחבר ועדת בית הנבחרים לעסקים והוועדה הפרלמנטרית לענייני חוץ.

### סגן ראש הממשלה ושר החוץ
ולה מונה לסגן ראש ממשלת מלטה ולשר לענייני חוץ וסביבה באוקטובר 1996, ושוב במרץ 2013 עד יוני 2017.
ולה הביע את תמיכתו בקמפיין להקמת המועצה הפרלמנטרית של האומות המאוחדות , ארגון החותר לרפורמות דמוקרטיות באו"ם.

### נשיא מלטה
ולה התמנה לנשיא מלטה מטעם מפלגת העבודה. המינוי זכה לתמיכת הממשלה והמפלגה הלאומית שבאופוזיציה. המפלגה הדמוקרטית הכריזה על תמיכתה במינוי ולה, אך החרימה את ההצבעה כמחאה למען תיקון החוקה שייחייב תמיכה ברוב מיוחס של שני שלישים למינוי נשיא.
המינוי נכנס לתוקף לאחר השבעת הנשיא ב-4 באפריל 2019.

## קישורים חיצוניים

## הערות שוליים

קטגוריה:נשיאי מלטה
קטגוריה:רופאי משפחה
קטגוריה:שרי חוץ
קטגוריה:שרי סביבה
קטגוריה:רופאים מלטזים
קטגוריה:ילידי 1942
מפרץ קופרן

**מפרץ קופרן** (באנגלית: **Couperin Bay**) הוא מפרץ מכוסה קרח בחוף הדרומי של חצי האי בטהובן, בדרום מערב האי אלכסנדר, שבאנטארקטיקה.

המפרץ ממוקם בין נקודת פרס, ונקודת ברליוז.

## היסטוריה
### גילוי ומיפוי המפרץ

המפרץ התגלה מן האוויר, על ידי משלחת החקר האנטארקטית רון בין השנים 1947–1948

המפרצון מופה בשנת 1960 על ידי ד. סירל (D. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948.

### מקור השם

שמו של המפרץ נתן לו בשנת 1977 על ידי הוועדה המייעצת לשמות אנטארקטיים של בריטניה.

המפרץ נקרא על שמו של המלחין הצרפתי פרנסואה קופרן; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

## לקריאה נוספת

• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, ** [https://pubs.usgs.gov/imap/2600/C/pdf/mapI-2600-C_v4.pdf Coastal-Change and Glaciological Map of the Palmer Land Area, Antarctica: 1947–2009] **, U.S. Geological Survey Geologic Investigations Series Map I–2600–C, 1 map sheet, 28-p

## קישורים חיצוניים
* מפרץ קופרן באתר הסקר הגאולוגי של ארצות הברית
* מפרץ קופרן באתר הגאזט האנטארקטי של ממשלת אוסטרליה
* מפרץ קופרן באתר הגאזט האנטארקטי המשווה SCAR של ממשלת אוסטרליה
* מפרץ קופרן באתר marineregions

## הערות שוליים

קופרן
קופרן
קטגוריה:צרפת באנטארקטיקה
דנט (אי)

**האי דנט** או **האי דינט** (באנגלית: **Dint Island**; מילולית: האי עם השקע) הוא אי סלעי, בסמוך לאי אלכסנדר שבאנטארקטיקה.

אורכו של האי 3 קילומטרים.

האי ממוקם בשטח מפרץ לאזארב, 4 קילומטים ממערב לחופי האי אלכסנדר.

האי ממוקם 10 קילומטרים דרומית - מזרחית לאי אמבר.

## היסטוריה
### גילוי האי

האי התגלה לראשונה מן האוויר בטיסות שבוצעו על ידי השירות האנטארקטי של ארצות הברית בין השנים 1939–1941.

האי מופה בשנת 1960 על ידי ד. סירל (D. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948.

### מקור השם

שמו של האי ניתן לו על ידי הוועדה המייעצת לשמות אנטארקטיים של בריטניה.

האי נקרא בשם זה בשל צורתו - בקצה הדרומי של האי מצוי קרקס קרחוני, היוצר שקע המעקם את פני האי.

## לקריאה נוספת

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA379&lpg=PA379&dq=%22Dint+Island%22&source=bl&ots=qbWFurRdAc&sig=ACfU3U3hCJYHyQNh61YSGJgBFzmwVDA8GA&hl=en&sa=X&ved=2ahUKEwjT15HwrYToAhXVmFwKHfIdCFAQ6AEwBHoECBAQAQ#v=onepage&q=%22Dint%20Island%22&f=false Sailing Directions (planning Guide) and (enroute) for Antarctica]**, P 379

## קישורים חיצוניים
* האי דנט באתר הסקר הגאולוגי של ארצות הברית
* האי דנט באתר הגאזט האנטארקטי המשווה SCAR של ממשלת אוסטרליה
* האי דנט באתר marineregions
* מחשבון מרחקים - המרחק בין האי דנט לאתרים באנטארקטיקה

## הערות שוליים

דנט
רוטשילד (אי)

**האי רוטשילד** (באנגלית: **Rothschild Island**) הוא אי טרשי שחור, המכוסה ברובו קרח, בסמוך לאי אלכסנדר, שבאנטארקטיקה.

האי ממוקם 8 קילומטרים ממערב לחוף הצפוני של האי אלכסנדר; והוא ממוקם בכניסה הצפונית למצר וילקינס.

מעל שטחי האי מתנשאות פסגות הרי דסקו.

## היסטוריה
### גילוי ומיפוי האי

האי התגלה ממרחק על ידי המשלחת הצרפתית הרביעית לאנטארקטיקה אשר חקרה את אנטארקטיקה בין השנים 1908 – 1910, בפיקודו של ז'אן-באטיסט שארקו.

האי נחקר בשנית על ידי המשלחת הבריטית אל ארץ גרהאם בין ה-15 באוגוסט 1936 וה-1 בפברואר 1937, אשר סברה כי האי הוא הר המחובר לאי אלכסנדר.

סקר של השירות האנטארקטי של ארצות הברית בין השנים 1939–1941, אשר מיפה את האי מן האוויר, הביא למסקנה שמדובר באי נפרד.

השטח כולו מופה בשנת 1960 על ידי דרק סירל (Derek J.H. Searle) בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948.

כמו כן האי צולם מלוויין, על ידי ארצות הברית בשנת 1974.

### מקור השם

בינואר 1909 שארקו קרא לאי על שמו הברון אדואר אלפונס דה רוטשילד  (1949–1868), ראש הענף הצרפתי של משפחת רוטשילד ונשיא בנק האחים רוטשילד.

## לקריאה נוספת

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA443&lpg=PA443&dq=%22Lazarev+Bay%22&source=bl&ots=qbWFvnLarc&sig=ACfU3U18jNSBpIMUMYqp14-IoLOmRiCPUQ&hl=en&sa=X&ved=2ahUKEwiRro_L9YXoAhVJPcAKHSDJCFw4ChDoATADegQIBxAB#v=onepage&q=%22Lazarev%20Bay%22&f=false Sailing Directions (planning Guide) and (enroute) for Antarctica]**, P 379

## קישורים חיצוניים
* האי רוטשילד באתר הסקר הגאולוגי של ארצות הברית
* האי רוטשילד באתר הגאזט האנטארקטי המשווה SCAR של ממשלת אוסטרליה
* האי רוטשילד באתר marineregions
* זמני זריחה/ שקיעה שמש/ ירח עבור האי רוטשילד
* מזג אוויר נוכחי עדכני באי רוטשילד
** תחזית מזג אוויר עדכנית ארוכת טווח עבור האי רוטשילד
** נתוני מזג אוויר היסטוריים עבור האי רוטשילד

## הערות שוליים

רוטשילד
רוטשילד
רייטקמוז'אי

**רייטקמוז'אי** (בהונגרית: **Röjtökmuzsaj**) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם ברייטקמוז'אי מספר התושבים נמצא בירידה. כך, בשנת 1990 חיו בכפר 511 תושבים, ובשנת 2019 רק 458 תושבים.

## יהודי רייטקמוז'אי
ברייטקמוז'אי חיו יהודים בתקופות זמן שונות:

## קישורים חיצוניים

* 

## הערות שוליים

קטגוריה:הונגריה: כפרים
כריסטיאן בולטנסקי

**כריסטיאן בולטנסקי** (בצרפתית: **Christian Boltanski**; 6 בספטמבר 1944 – 14 ביולי 2021) היה אמן מיצב, צלם וצייר צרפתי ממוצא יהודי. בשנת 2006 הוא זכה בפרמיום אימפריאלה. אנט מסג'ה הייתה בת זוגו.

## קורות חיים
כריסטיאן בולטנסקי נולד בפריז שבצרפת במהלך מלחמת העולם השנייה. אביו היה יהודי ממוצא רוסי ואמו הייתה נוצרייה ילידת קורסיקה. במהלך כיבוש פריז על ידי הנאצים אביו של בולטנסקי נאלץ להסתתר בתוך הבית במשך כשנה וחצי. כריסטיאן גדל תוך ידיעה זו והיא השפיעה רבות על השקפת עולמו.

בשנות ה-50 של המאה ה-20 בולטנסקי החל לעסוק באמנות ויצר מספר סרטים קצרים.

בשנת 1986 הוא עבר לאמנות המיצב. בשנת 1987 כריסטיאן בולטנסקי יצר Chases School במרכזו היו תמונות של ילדי בית ספר יהודי של וינה בשנת 1931. בשנת 1989 בבזל הוא הציג את יצירתו Reserve שהייתה מבוססת על פרטי בגדים והנעלה במטרה לייצג את הטרגדיה האנושית של מחנות ריכוז. יצירתו הנוספת Monument (Odessa) כללה צילומים של סטודנטים יהודים משנת 1939 על רקע של נרות נשמה.

כריסטיאן בולטנסקי לימד בבית הספר הלאומי הגבוה לאמנויות היפות והאמן הישראלי אבשלום היה בין תלמידיו.

במהלך הקריירה כריסטיאן בולטנסקי השתתף בכ-150 תערוכות קבוצתיות ואישיות. בין התערוכות האישית ניתן לציין תערוכה במוזיאון החדש לאמנות עכשווית בניו יורק, המוזיאון לאמנות ולהיסטוריה של היהדות ומוזיאון ישראל.

כריסטיאן בולטנסקי זכה במספר פרסים בגרמניה, צרפת ויפן לרבות פרמיום אימפריאלה.

נפטר ב-14 ביולי 2021.

## גלריה

File:Christian Boltanski sculpture in Folkestone.jpg|thumb|*The Whispers*, 2008.
File:Krypta (Salzburger Dom) room 2 - Vanitas by Christian Boltanski.jpg| *Vanitas*, 2008.
File:Christian Boltanski. Signatures.jpg|*Signatures*, 2011.
File:Christian Boltanski Chance 9 JAN - 23 MAR 2014 at Carriageworks.jpg|*Chance*, 2014.
File:Christian-Boltanski-portrait.jpg|Christian Boltanski, 1990.
File:Christian Boltanski - IVAM.jpg|Christian Boltanski, 2015.


## קישורים חיצוניים

* קורות חיים ותאור עבודות
* קורות חיים 
* תיאור היצירות של האמן, באתר מוזיאון ישראל
*
*
*
*
* אושרי דרמן, דון קישוט של הזיכרון: האמן שהקדיש את חייו למלחמה בשכחה, בלוג באתר בית התפוצות אוגוסט 2021
* 

קטגוריה:ציירים יהודים צרפתים
קטגוריה:צלמים יהודים צרפתים
קטגוריה:פסלים יהודים צרפתים
קטגוריה:מעוטרי אות לגיון הכבוד
קטגוריה:פסלים צרפתים במאה ה-20
קטגוריה:פסלים צרפתים במאה ה-21
קטגוריה:צרפתים שנולדו ב-1944
קטגוריה:צרפתים שנפטרו ב-2021
קטגוריה:זוכי פרס פרמיום אימפריאלה לפיסול
מליסה (זמרת)

**מליסה** (בערבית: **ميليسا**; נולדה ב-9 בפברואר 1982, בשם **מרים שהאב** (בערבית: **ميريام شهاب**)) היא זמרת-יוצרת לבנונית. בשנת 2006, הוציאה את אלבום הבכורה שלה *[[Baddi Mennak]]*, על ידי חברת התקליטים של סמירה סעיד והייפא והבי, דבר אשר עורר תשומת לב רבה כלפיה.

## קריירה
בשנת 2008, הוציאה מליסה את אלבום הבכורה שלה, *[[Baddi Mennak]]*. בהמשך, יצאו הסינגלים "Halafnalak" ו-"Yalli Naseeni" שזכו להצלחה נאה. בשנת 2010, יצא הסינגל . בשנת 2011, יצא הסינגל "Garahtak". בין שיריה הידועים ניתן למנות את "Kam Sana".

בסמוך לכך, יצא אלבום האולפן השני שלה, *[[Mfaker Halak Min]]*. את אלבום האולפן השני שלה *[[Min Meen Khayef]]*, הוציאה בשנת 2013. בשנת 2018, הוציאה ביחד עם הזמרת נאייר שידועה בזכות להיטיה "" ו-"Give Me Everything" את להיטן "Leily Leily".

## דיסקוגרפיה
### אלבומי אולפן
* 2006: *[[Baddi Mennak]]*
* 2008: *[[Mfaker Halak Min]]*
*2013: *[[Min Meen Khayef]]*

### סינגלים שלא מתוך אלבום
* 2009: "Halafnalak"
*2009: "Yalli Naseeni"
*2010: 
*2011: "Garahtak"
*2014: "Jazeerat Al Hob"
*2015: 
*2016: "Ma Maak Masari"
*2018: "Leily Leily" (ביחד עם נאייר)
*2019: "Ana Maghroumi Fik"

## קישורים חיצוניים

## הערות שוליים

קטגוריה:זמרות לבנוניות
קטגוריה:זמרות-יוצרות לבנוניות
קטגוריה:לבנוניות שנולדו ב-1982
קטגוריה:לבנונים שנולדו ב-1982
לשחרר את ווילי 2: המסע הביתה

**לשחרר את ווילי 2: המסע הביתה** (באנגלית: **Free Willy 2: The Adventure Home**) הוא סרט דרמה משפחתי אמריקאי משנת 1995 בבימויו של טוואיט ה. ליטל. זהו סרט המשך לסרט לשחרר את ווילי משנת 1993.

## עלילה
לפני כשנתיים הילד ג'סי עזר ללווייתן ווילי לקפוץ אל עבר החופש. ג'סי נהנה מהחיים עם הוריו המאמצים, כשאחיו החורג אלביס מגיע בגלל מות אימם. במהלך טיול מחנאות ג'סי פוגש את ווילי בשנית, כמו גם את חברו האינדיאני רנדולף. אהבה עדינה מתפתחת בין ג'סי לבין נכדתו של רודולף, נאדין. לפתע מכלית נפט שהתנפצה מסכנת את הלווייתנים, וחיי חיות ואנשים צריכים להינצל גם כשהנפט עולה בלהבות.

## שחקנים
*ווילי - קייקו
*ג'סי - ג'ייסון ג'יימס ריכטר
*אלוויס - פרנסיס קאפרה
*רנדולף ג'ונסון - אוגוסט שלנברג
*נאדין - מרי קייט שלהרדט
*גלן גרינווד - מייקל מדסן
*אנני גרינדווד - ג'יין אטקינסון
*ג'ון מילנר - ג'ון טני
*דוקטור קייט היילי - אליזבת פנייה
*טוואיט מרסר - מיקלטי ויליאמסון
*מ. אמט וולש - ביל וילקוקס
*ג'ון קונסידיין - רב-סרן בלייק
*סטיב קהן - קפטן נילסון
*ניל מטרזו - קלי
*בזיל וואלאס - כתב

### מדבבים בעברית
*יובל סגל - ג'סי
*יונתן מנדלמן - אלוויס
*טליה ברקאי - נאדין
*גיורא קנת - רנדולף
*אוהד שחר - גלן
*ענת ניב - אנני / ג'ון לאנדן / דמויות שונות
*פועה לוינשטיין - ד"ר היילי / דמויות שונות
*ניר רון - טוואיט / העוזר של מילנר
*יורם יוספסברג - רב-סרן בלייק
*עמי מנדלמן - ג'ון מילנר / דמויות שונות
*מוצי אביב - ביל וילקוקס
*גיא נתיב - קלי / דמויות שונות

## פסקול
*שיר הנושא של הסרט הוא "Childhood" מאת מייקל ג'קסון
*השיר "צעיר לנצח" המבוצע על ידי הפריטנדרס, הושמע בסוף הסרט

## קישורים חיצוניים

* 

קטגוריה:סרטי 1995
קטגוריה:סרטי האחים וורנר
קטגוריה:סרטי המשך אמריקאיים
קטגוריה:סרטים על לווייתנים
קטגוריה:לשחרר את ווילי
קטגוריה:סרטים על ילדים
גבי דוראן: בייביסיטר לחייזרים

ממוזער|כרזת הסדרה באנגלית
**גבי דוראן: בייביסיטר לחייזרים** (באנגלית: **Gabby Duran & the Unsittables**) היא סדרת טלוויזיה אמריקאית מסוגת מדע בדיוני וקומדיה, המבוססת על רומן בעל אותו שם מאת אליז אלן ודריל קונרס. בסדרה מככבים קיילי קנטרל, מקסוול אסי דונובן, קאלאן פריס, קוקו כריסטו, ואלרי אורטיס וניית'ן לאבג'וי.

הסדרה שודרה לראשונה בארצות הברית בערוץ דיסני ב-11 באוקטובר 2019. בישראל הסדרה שודרה לראשונה בערוץ דיסני ישראל ב-5 בפברואר 2020. העונה השנייה והאחרונה של הסדרה עלתה לשידור במקור ב-4 ביוני 2021, ובישראל ב-18 בנובמבר 2021. הסדרה במלואה זמינה גם בישראל בשירות הסטרימינג דיסני+ מתאריך הגעתו לארץ, 16 ביוני 2022.

## תקציר העלילה
הסדרה עוקבת אחר גבי דוראן, ילדה בת 13 עם אמא מוצלחת ואחות חכמה. יום אחד, גבי מוצאת את הזמן שלה לזרוח כאשר היא מקבלת הצעה לעשות בייביסיטר על קבוצת חייזרים מחופשים לבני אדם, שמסתתרים בכדור הארץ. במהלך הסדרה רואים כיצד גבי מגנה על זהותם האמיתית של החייזרים, ועוברת הרפתקאות שונות ומצחיקות.

## דמויות ושחקנים
* **גבי דוראן** (קיילי קנטרל) - ילדה בת 13 שעושה בייביסיטר לחייזרים.
* **וסלי** (מקסוול אסי דונובן) - חברה הטוב של גבי. עוזר לה לשמור בסוד על העבודה שלה.
* **ג'רמי** (קאלאן פריס) - חייזר בו גבי מטפלת.
* **אוליביה** (קוקו כריסטו) - אחותה הקטנה והחכמה של גבי.
* **דינה** (ואלרי אורטיס) - אמא של גבי.
* **המנהל סוויפט** (ניית'ן לאבג'וי) - המנהל של חטיבת הביניים הוונסבורג.

## שידור

## פרקים
### עונה 1

### עונה 2

## קישורים חיצוניים
* 

## הערות שוליים

קטגוריה:דיסני: סדרות טלוויזיה
קטגוריה:סדרות מדע בדיוני אמריקאיות
קטגוריה:סדרות קומדיה אמריקאיות
קטגוריה:ערוץ דיסני: תוכניות וסדרות
קטגוריה:תוכניות טלוויזיה באנגלית
קטגוריה:סדרות טלוויזיה אמריקאיות שעלו לשידור בשנת 2019
לשחרר את ווילי 3: מבצע ההצלה

**לשחרר את ווילי 3: מבצע ההצלה** (באנגלית: **Free Willy 3: The Rescue**) הוא סרט דרמה משפחתי אמריקאי משנת 1997 בבימויו של טוואיט ה. ליטל. זהו סרט המשך שני לסרט לשחרר את ווילי משנת 1993.

## עלילה
ווילי הלווייתן מאוים על ידי ציידי לווייתנים לא-חוקיים שמרוויחים כסף מסושי. ג'סי, כעת בן 16, התחיל לעבוד על ספינת מחקר הלווייתן הקטלן, יחד עם ידידו משכבר הימים רנדולף ומדענית עוקצנית בשם דרו. על ספינת ציידי הלווייתנים ישנו רב-חובל ג'ון ווסלי ובנו מקס, אשר אינו כל-כך מרוצה מעבודתו של אביו, אך אין לו האומץ להביע את רגשותיו. במהלך הדרך, ווילי מתאחד מחדש עם ג'סי, שעוזר למקס להבין שלווייתנים הם יצורים חיים יפים. לאחר שווילי הציל את חייו של ג'ון ווסלי, התנצל ווסלי בפני מקס. לאחר מכן לווילי נולד לווייתן קטן, וג'סי קרא לו על שמו של מקס.

## שחקנים
*ווילי – קייקו
*ג'סי – ג'ייסון ג'יימס ריכטר
*רנדולף ג'ונסון – אוגוסט שלנברג
*דרו – אנני קורלי
*מקס ווסלי – וינסנט ברי
*ג'ון ווסלי – פטריק קילפטריק
*מרי ווסלי – טאשה סימס
*סנדרסון – פיטר לקרוקס
*דינן – סטיבן אי מילר
*קרון – איאן טרייסי
*קפטן דרייק – מת'יו ווקר

## קישורים חיצוניים

קטגוריה:סרטי האחים וורנר
קטגוריה:סרטי המשך אמריקאיים
קטגוריה:סרטים על לווייתנים
קטגוריה:סרטי דרמה אמריקאיים משנת 1997
קטגוריה:לשחרר את ווילי
קטגוריה:סרטים על ילדים
לשחרר את ווילי: הבריחה ממפרץ הפיראטים

**לשחרר את ווילי: הבריחה ממפרץ הפיראטים** (באנגלית: **Free Willy: Escape from Pirate's Cove**) הוא סרט דרמה משפחתי משנת 2010 בבימויו של וויל גיגר. זהו סרט אתחול לסרט לשחרר את ווילי.

## עלילה
קירה הצעירה (בינדי אירווין) עוזבת את ביתה באוסטרליה כדי לבלות את חופשת הקיץ עם סבה (בו ברידג'ס) בדרום אפריקה. במהירה היא מגלה גור של לווייתן קטלן שנתקע בלגונה ליד פארק השעשועים של סבה הממוקם לאורך החוף. היא מכנה את חברה החדש ווילי, ויוצאת למסע גדול במטרה להוביל את הלווייתן חזרה לעדר הלווייתנים שלו, לפני שיריבו תאב-הבצע של סבה יהפוך את ווילי לאטרקציה מכניסה בפארק השעשועים הנוצץ שלו.

## שחקנים
*בינדי אירווין - קירה
*בו ברידג'ס - גאס, סבא של קירה
*סטיבן ג'נינגס - רולף וודס, הבעלים של הפארק המתחרה
*קווין אוטו - דוקטור סם קופר, אביה של קירה ווטרינר במקצועו
*דארון מייר - הרופא של אביה של קירה

## קישורים חיצוניים
* 

קטגוריה:לשחרר את ווילי
קטגוריה:סרטי 2010
קטגוריה:סרטי אתחול
קטגוריה:סרטי האחים וורנר
קטגוריה:סרטים על ילדים
קטגוריה:סרטים על לווייתנים
קטגוריה:סרטים שיצאו ישירות בפורמט לצפייה ביתית
זאסטאבה 620B

**זאסטאבה 620B** (בסרבית: **Застава 620Б**, באנגלית: **Zastava 620B**) היא משאית קלה מתוצרת יצרנית הרכב היוגוסלבית **Zastava Automobiles**  אשר יוצרה בין השנים 1962–1976 ביוגוסלביה (היום סרביה).

דגם "זאסטאבה 620B" יוצר ברישיון פיאט ביוגוסלביה והתבסס על דגם פיאט 615 מתוצרת יצרנית הרכב האיטלקית פיאט.

## "זאסטאבה 620B"

* מספר דלתות: 3–4
* דלתות צד קדמיות ודלתות צד אחוריות "דלתות התאבדות"
* מנוע קדמי
* מנוע דיזל
* סוג הנעה: 4x2
* דגם "זאסטאבה 615B" יוצר כאמבולנס

### תצורות
* קבינה כפולה: 6 מושבים ב-2 שורות
* קבינה סטנדרטית + ארגז אחורי סגור

## גלריה

קובץ:Vatrogasni kamion Zastava 620B GSP Beograd.jpg | "זאסטאבה 620B"
קובץ:Zastava 620B GSP Beograd vatrogasni kamion.jpg | "זאסטאבה 620B"
קובץ:Mariborski dvor - Ljubljanska ulica 1960.jpg | "זאסטאבה 620B"

## ראו גם
* פיאט 850T
* זאסטאבה 750

## קישורים חיצוניים

## הערות שוליים

קטגוריה:כלי רכב שהושקו ב-1962
קטגוריה:משאיות קלות
קטגוריה:כלי רכב שיוצרו ביוגוסלביה
620B
22 מייל

**22 מייל** (באנגלית: **Mile 22**) הוא סרט מתח ופעולה אמריקאי משנת 2018 בכיכובם של מארק וולברג, ג'ון מלקוביץ' ולורן כהן.

## עלילה
בתחילת הסרט פשטו ג'יימס סילבה (וולברג), איש מבצעים באגף לפעולות מיוחדות של ה-CIA ששירת קודם לכן בסיירת חיל הנחתים, וצוותו על בית בלב פרבר בארצות הברית ששימש כבסיס מבצעים ליחידה של שירות הביטחון הפדרלי הרוסי. הצוות של סילבה פועל תחת חדר מבצעים של הסוכנות ששם הצופן שלו הוא תצפית-על" עליו מפקד סוכן בכיר המכונה "אמא" (מלקוביץ'). הצוות של סילבה הרג את כלל הסוכנים הרוסים, ובהם את בנה הצעיר של בכירה בשירות הביטחון הפדרלי.

כעבור שישה-עשר חודשים, במדינה בדרום מזרח אסיה (שזהותה לא מוזכרת בסרט) מוטל על סילבה וצוותו להעביר בבטחה עריק בשם לי נור, שוטר מיחידת העילית למבצעים מיוחדים של משטרת המדינה, שבידיו מידע מסווג וסודי שאותו ימסור רק כאשר יגיע בבטחה למטוס חילוץ שיפנה אותו מהמדינה. מפקד המשטרה החשאית של המדינה ואנשיו מנסים לסכל את בריחתם של נור, סילבה והצוות לאורך 22 המיילים שמפרידים בין שגרירות ארצות הברית למסלול ההמראה שאליו יגיע מטוס הפינוי. עד מהרה מתברר לסילבה ולצוות שהם נקלעו למזימה סבוכה ושהדברים אינם כפי שהם נראים.

## קישורים חיצוניים
* 

### ביקורות
* 
* 
* 
* 

## הערות שוליים

קטגוריה:סרטי 2018
קטגוריה:סרטי פעולה אמריקאיים
קטגוריה:סרטי צבא
קטגוריה:סרטי מלחמה אמריקאיים
קטגוריה:סרטי מתח אמריקאיים
קטגוריה:סרטי ריגול
קטגוריה:סרטים באנגלית
קטגוריה:סרטי פיטר ברג
נורטין בראנסל

**נורטין בראנסל** (בטורקית: **Nurettin Baransel**; 1897 איסטנבול – 21 במאי 1967) היה איש צבא טורקי, ששימש בו כרמטכ"ל.

## ביוגרפיה

נורטין בראנסל נולד באיסטנבול. בשנת 1912 הוא סיים בית ספר לקצינים והשתתף במלחמת הבלקן ובמלחמת העולם הראשונה.

בשנת 1919 הוא חזר ללימודים באקדמיה צבאית. בעקבות תחילת מלחמת העצמאות הוא עזב את הלימודים והצטרף לכוחות הלוחמים. לאחר סיום הקרבות, נורטין בראנסל חזר ללימודים וסיים את האקדמיה בשנת 1923.

במרוצת השנים נורטין בראנסל מונה לתפקידי פיקוד שונים והתקדם בסולם הדרגות. בשנת 1951 הוא הועלה לדרגת גנרל. בשנת 1954 הוא מונה לראש מטה הכללי של הצבא הטורקי במקום נורי יאמוט. הוא כיהן בתפקיד זה תקופה קצרה ובשנת 1955 התמנה לחבר במועצה הצבאית העליונה.

ב-14 ביולי 1960 הוא פרש לגמלאות. נורטין בראנסל נפטר בשנת 1967 ונטמן בבית הקברות זינקירליקויו.

## קישורים חיצוניים

קטגוריה:גנרלים טורקים
קטגוריה:אנשי צבא עות'מאנים במלחמת העולם הראשונה
קטגוריה:מפקדי צבאות סדירים בעת החדשה: אישים
קטגוריה:ילידי 1897
קטגוריה:טורקים שנפטרו ב-1967
הצדק של ספנסר

**הצדק של ספנסר** (באנגלית: **Spenser Confidential**) הוא סרט מתח ופעולה אמריקאי משנת 2020 אודות ספנסר, החייל לשעבר והחוקר פרטי שיצר הסופר רוברט ב. פארקר. הסרט מבוסס על הספר "Wonderland" מאת אייס אטקינס, שקיבל את הזכויות לכתוב ספרים נוספים בסדרה לאחר מותו של פארקר. בסרט מככבים מארק וולברג, אלן ארקין, וינסטון דיוק, קאסי ונטורה, אלייזה שלזינגר, פוסט מאלון ובוקים וודביין.

## עלילה
הסרט נפתח כאשר ספנסר (וולברג), בלש במשטרת בוסטון וקודם לכן חייל בצבא ארצות הברית, השתחרר לאחר שריצה חמש שנות מאסר משום שתקף קצין בכיר במשטרה, לאחר שגילה שהוא מטייח פרשיית רצח. ספנסר שב לבוסטון, וגר בביתו של הנרי סימולי (ארקין), שאימן אותו באגרוף כנער. הוא חובר להוק (דיוק), לוחם MMA, והשניים מנסים לפענח את הירצחם של שני קציני משטרה, בהם הקצין שספנסר תקף בעבר, ואת הרצח שניסה לפענח בעבר. השניים נדרשים להתמודד עם כנופיית פושעים אלימה ועם שוטרים מושחתים הסוחרים בסמים.

## קישורים חיצוניים
* 

#### ביקורות

* 
* 

קטגוריה:סרטי פעולה אמריקאיים
קטגוריה:סרטי מתח אמריקאיים
קטגוריה:סרטים באנגלית
קטגוריה:בוסטון בקולנוע
קטגוריה:סרטים אמריקאיים משנת 2020
קטגוריה:סרטי 2020
קטגוריה:סרטי פיטר ברג
נקודת פרס

**נקודת פרס** (באנגלית: **Perce Point**) היא לשון יבשה נמוכה מכוסה קרח, צפונית מערבית לנקודת ברליוז, על החוף הדרומי של חצי האי בטהובן, בדרום מערב האי אלכסנדר, שבאנטארקטיקה. 

## היסטוריה
### גילוי ומיפוי הנקודה

לשון היבשה התגלתה על יד סנאו (Snow), פרס (Perce) וקרול (Carroll) מהשירות האנטארקטי של ארצות הברית, אשר יצאו לטיסת חקר מתחנת האי סטונינגטון, ב-22 בדצמבר 1940.

הנקודה צולמה מהאוויר על ידי משלחת החקר האנטארקטית רון, בשנת 1947.  

הרכס מופה בשנת 1959 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר אלה.

הרכס מופה בשנית בהתבסס על תצלומי לווין לנדסאט שצולמו בשנת 1973.

### מקור השם

הנקודה נקראה בתחילה "כף פרס" (Cape Perce) על שמו של ארל ב. פרס (Earl B. Perce), טייס המשנה של המשלחת.

לימים שונה השם ל"נקודת פרס", בשל היותה קטנה יותר.

## ראו גם

* נקודת אבליישן
* נקודת דייקמן
* נקודת מאזה

## קישורים חיצוניים

* נקודת פרס באתר הסקר הגאולוגי של ארצות הברית
* נקודת פרס באתר הגאזט האנטארקטי המשווה SCAR של ממשלת אוסטרליה

## הערות שוליים

פרס
הרי דסקו

**הרי דסקו** (באנגלית: **Desko Mountains**) הם רכס הרים באי רוטשילד, שמצפון מערב לאי אלכסנדר, שבאנטארקטיקה.

אורכו של הרכס 37 קילומטרים בכיוון צפון-מערב - דרום-מזרח, בין פסגת בייטס לפסגת אוברטון.

שיא גובהם של ההרים בפסגת אניגמה שברכס פורנייר, המתנשאת לגובה של 1,000 מטרים מעל פני הים; הפסגה ה-4,102 בגובהה באנטארקטיקה.

ההרים מצויים מזרחית למפרץ לאזארב, ובסמוך לפסגת גווארד, פסגת שנק, פסגת מוריל, ופסגת תומה.

## היסטוריה
### גילוי ומיפוי ההרים

ההרים התגלו ממרחק על ידי פביאן גוטליב פון בלינגסהאוזן בשנת 1821, ועל ידי ז'אן-באטיסט שארקו בשנת 1909, אולם לא היה ברור אם מדובר בהרים או ברכס.

הרכס צולם מהאוויר על ידי צי ארצות הברית במהלך מבצע קפיצה לגובה, ועל ידי משלחת החקר האנטארקטית רון, בשנת 1947.

הרכס מופה בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר אלה.

הרכס מופה בשנית על ידי צי ארצות הברית בשנת 1966, ושוב בהתבסס על תצלומי לווין לנדסאט בשנת 1975.

### מקור השם

שמו של הרכס ניתן לו על ידי הוועדה המייעצת לשמות אנטארקטיים.

הרכס נקרא על שמו של דניאל א. דסקו (Daniel A. Desko), מצי ארצות הברית, שהיה מפקד טייסת VXE-6 במהלך מבצע דיפ פריז בשנת 1977, ומפקד מטוס LC-130 בשנת 1976.

## ראו גם

## לקריאה נוספת

• Damien Gildea, **[https://books.google.co.il/books?id=mLHtBgAAQBAJ&pg=PT85&lpg=PT85&dq=%22Desko+Mountains%22&source=bl&ots=8IFl_Et5Qj&sig=ACfU3U3sz7AMulUKuEIwIsbmZvyLX1EmNw&hl=en&sa=X&ved=2ahUKEwigst2D_IjoAhUy8aYKHYA-CmcQ6AEwB3oECBIQAQ#v=onepage&q=%22Desko%20Mountains%22&f=false Antarctic Peninsula - Mountaineering in Antarctica: Travel Guide]**

## קישורים חיצוניים
* הרי דסקו באתר הסקר הגאולוגי של ארצות הברית
* הרי דסקו באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מהרי דסקו לאתרים סמוכים
* מפת אזור הרי דסקו
* תחזית מזג אוויר עדכנית ארוכת טווח עבור הרי דסקו

## הערות שוליים

דסקו
פסגת גווארד

**פסגת גווארד** (באנגלית: **Goward Peak**) היא פסגה חדה ממזרח למצוק פורנייר, בהרי דסקו שעל האי רוטשילד, שבאנטארקטיקה.

גובהה של הפסגה 500 מטרים מעל פני הים; והיא ההר ה-5,118 בגובהו באנטארקטיקה.

## היסטוריה
### גילוי ומיפוי הפסגה

הפסגה נסקרה ומופתה על ידי הסקר האנטארקטי הבריטי בין השנים 1975–1977.

### מקור השם

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שמו של ריצ'רד פ. גווארד (Richard F. Goward), שהיה קצין המבצעים באונייה שוברת הקרח של משמר החופים של ארצות הברית USCGC ''Glacier'' (WAGB-4) במהלך מבצע דיפ פריז, בשנת 1969.

## קישורים חיצוניים
* פסגת גווארד באתר הסקר הגאולוגי של ארצות הברית
* פסגת גווארד באתר הגאזט האנטארקטי של ממשלת אוסטרליה
* פסגת גווארד באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מפסגת גווארד לאתרים סמוכים

## הערות שוליים

גווארד
וילה מצחיקולה

**וילה מצחיקולה**/**וילה וילקולה/בית קונדס** הוא מבנה בדיוני המשמש כביתה של בילבי, דמות בסדרת ספרים באותו שם מאת סופרת הילדים השוודית אסטריד לינדגרן. בילבי גרה במבנה עם סוסה ועם קופה, מר נילסון. מחוץ לביתה גדל עץ המניב משקה לימונדה.

## שמו של הבית
במקור נקרא הבית "Villa Villekulla". בגרסאות העבריות של בילבי שונה שמו בין גרסה אחת לאחרת: בתרגום הראשון, "גילגי", נקרא הבית "בית הקונדס". בדיבוב העברי של סדרת הטלוויזיה מ-1969 נקרא "וילה מצחיקולה". מאז, המתרגמת תמר שלמון נהגה גם כן להשתמש בשם הזה כשתרגמה את סדרת הספרים. כשיצא "בילבי הסרט" ב-1997 תורגם שמו של הבית לשם "וילה וילקולה", כאשר בילבי טוענת כי "נכון שמתאים לו וילה מצחיקולה?". שפרירה זכאי, מתרגמת ובמאית הדיבוב של הסרט, הייתה זו שגם תרגמה את הנוסח העברי לדיבוב של סדרת הטלוויזיה מ-1969. מאז ואילך, דנה כספי ושרון כהן, שהיה במאי הדיבוב של סדרת ההנפשה המבוססת על הסרט מ-1997, השאירו את שם הבית כ"וילה וילקולה".

## הבית בסדרת הטלוויזיה
הבית בו השתמשו בסדרת הטלוויזיה ובסרטים בכיכובה של אינגר נילסון ממוקם בויבל באי גוטלנד בשוודיה. עד 1970, מוקם הבית בגינה בגדוד גוטלנד (P 18) בדרום ויסבי. לאחר מכן הועבר הבית במרחק שלושה קילומטרים אל מקום ההסרטה של סדרת הטלוויזיה בילבי, שם הבית עומד עד היום. הגינה בה הוסרטה הסדרה, בה עמדה "וילה מצחיקולה" עדיין קיימת. כיום גדלים שם עצי אורן.

## גלריה

Pippi sleeping.jpg|בילבי
Astrid Lindgren 2011.jpg|אסטריד לינדגרן
Villekulla inside 1.jpg|המטבח
Villekulla inside 2.jpg|הסלון


## קישורים חיצוניים
* The moving Story of "Villa Villekulla", Matthias Schwarzer

## הערות שוליים

קטגוריה:בילבי
קטגוריה:מקומות בדיוניים
אסטרונומי אוסטרליה

**אסטרונומי אוסטרליה** (באנגלית: **Astronomy Australia Limited**, או **.Astronomy Australia Ltd**, בראשי תיבות: **AAL**) היא חברה פרטית בערבון מוגבל ללא כוונת רווח.

## היסטוריה
אסטרונומי אוסטרליה שנוסדה בשנת 2007 באוסטרליה וחבריה כוללים אוניברסיטאות אוסטרליות וארגוני מחקר עם יכולת מחקר משמעותית באסטרונומיה.
החזון של AAL הוא שהאסטרונומיה האוסטרלית תהיה מובילה עולמית והמשימה של AAL היא להקל על הגישה של אסטרונומים באוסטרליה לתשתית המחקר הטובה ביותר, לעודד שיתוף של יכולות טכניות אסטרונומיות כדי למקסם את הערך שלהם לאומה ולעורר השראה לאוסטרלים מהישגים אסטרונומיים אלה. AAL מבקשת לקדם את סדרי העדיפויות בתשתיות המחקר שהוגדרו על ידי הוועדה הלאומית לאסטרונומיה (The National Committee for Astronomy) באקדמיה האוסטרלית למדע  באמצעות "אוסטרליה בעידן של אסטרונומיה עולמית" - תוכנית עשור לאסטרונומיה אוסטרלית 2016–2025.
AAL מנהלת ומרכזת את מחקר האסטרונומיה האוסטרלית במספר תוכניות ופרויקטים לאומיים. השקעות ממשלת אוסטרליה בתשתיות אסטרונומיה כוללת את אסטרטגיית תשתית מחקר לאומית משותפת (The National Collaborative Research Infrastructure Strategy, בראשי תיבות: NCRIS) שהיא תוכנית ממשלת אוסטרליה לאספקת מתקני מחקר ברמה העולמית כך שחוקרים אוסטרלים יוכלו לפתור בעיות מורכבות באוסטרליה וגם ברחבי העולם. המימון המנוהל על ידי AAL אפשר לבנות, לפתח מכשירים, לשדרג, לתחזק ולתפעל מתקני ופרויקטי אסטרונומיה ברמה עולמית. AAL ממלאת גם תפקיד מפתח המייצג את האינטרסים של אוסטרליה במספר פרויקטים ושותפויות בינלאומיות מרכזיות תוך ניהול קונסורציום הטלסקופ האנגלו-אוסטרלי  המתופעל על ידי המצפה האסטרונומי האוסטרלי . לחברת AAL מספר דוגמאות לשיתוף פעולה פורה בין מגזרי מחקר האסטרופיזיקה והתעשייה.

החברה עוסקת בארבעה תחומי המחקר הבאים:
* טלסקופ אופטי
* טכנולוגיית מידע eResearch
* רדיו-טלסקופ
* מולטי מסנג'ר (מערך הטלסקופ של צ'רנקוב)

## פרויקטים
רשימת הפרויקטים הלאומיים והבין-לאומיים שהחברה משתתפת בהם נכון ל-2022:

מתקנים ופרויקטים נתמכים קודמים עם AAL**:**
* מצפה הכוכבים באנטארקטיקה (PLATO)
* שדרוג מערכת ניטור ענן של מצפה הכוכבים פייר אוגר
* מכשירי תמיכה לטלסקופים שמידט של אנטארקטיקה

## אוניברסיטאות חברות בחברה
רשימת המוסדות האקדמיים נכון ל-2022: 

## קישורים חיצוניים
* 

* אתר רשמי של הוועדה הלאומית לאסטרונומיה באקדמיה האוסטרלית למדע 
* אתר רשמי של NCRIS במחלקה לחינוך, מיומנויות ותעסוקה של ממשלת אוסטרליה. 

## הערות שוליים

*
קטגוריה:אוסטרליה: אוניברסיטאות ומכללות
קטגוריה:אסטרונומיה
קטגוריה:אסטרונומיה תצפיתית
פדרציית הפוטבול הרוסית

**פדרציית הפוטבול הרוסית** (ברוסית: **Федерация американского футбола России** או בקיצור: **FAFR**, בשמו המלא "הפדרציה לפוטבול אמריקאי של רוסיה") היא הגוף העיקרי האחראי על הפוטבול ברוסיה. הפדרציה חברה בפדרציה האירופית לפוטבול אמריקאי (IFAF Europe). לפדרציה נציגות בכל 80 מחוזות רוסיה, לרבות בחצי האי קרים.

הפדרציה מייצגת את האינטרסים הרוסיים בתחום הענף בפני פדרציית הפוטבול הבינלאומית. הפדרציה מנהלת את תחרויות הפוטבול ברוסיה (כמו אליפות רוסיה בפוטבול וליגת העל המזרח אירופית), את נבחרת הפוטבול הלאומית, כלל ליגות הפוטבול ובאחריות הפדרציה לארגן את כל התחרויות הבינלאומיות שנערכות ברוסיה.

## תחרויות רשמיות
;אליפויות רוסיה
*ליגת הפוטבול האמריקאי
*ליגת העל המזרח אירופית בפוטבול
**ליגת העל
**הליגה הראשונה
**הליגה השנייה
*גביע רוסיה

## ראשי הפדרציה
*נשיא - ארטמי רוגובוי
*יו"ר הוועד המנהל, סגנו הראשון של הנשיא - אלכסנדר ולדימירוביץ' פאבלוב
*המשנה לנשיא - ויקטור סקאפיצ'ב
*המזכיר הכללי - קיריל זביאלוב

## קישורים חיצוניים

*  
* 

פדרציה
קטגוריה:רוסיה: ארגוני ספורט
תהילים י"א

**תהילים י"א** הוא המזמור האחד עשר בתהילים (לפי המספור בוולגטה ובתרגום השבעים, המזמור ממוספר כמזמור העשירי). המזמור חתום בידי דוד, ועוסק בביטחונו של דוד בה', ובאמונה שלו שה' יושיע את החלשים מידי הרשעים.

## תוכן המזמור
דוד מביע את ביטחונו בה': "בַּה' חָסִיתִי". עם זאת, הוא מביע תרעומת על חוסר הצדק השורר בעולם ובכל זאת הוא איתן בדעתו ובאמונתו בה'. המשורר מתאר את דרכם של הרשעים הרומסים את הצדיקים והישרים בחברה ובך מערערים את היסודות עליהם מושתתת החברה. בעל המזמור משיב על תלונתם של רעיו כי לה' היכולת להבחין בין צדיק לבין רשע וממרום כסאו יעניש את הרשעים, יגמול באהבה לצדיקים ויאפשר להם לראות את פניו.

על פי חז"ל, הביטוי "ה' צַדִּיק יִבְחָן" המופיע בפסוק ה, מתייחס לבחירת דוד למלכות בידי ה'.
[250px|ממוזער|שמאל|מזמור י"א. איור מתוך [כתב יד אוטרכט מהמאה התשיעית לספירה.]]

### סוגה
מזמור י"א הוא תפילת יחיד ויש המסווגים אותו לסוגה משנית של מזמורים המביעים ביטחון בה', כדוגמת מזמורים י', י"ב, י"ג, י"ד, י"ז ול"ה.

### מבנה
יש המחלקים את המזמור על פי תוכנו מפסוק א' עד ג' ומפסוק ד' עד ז'. אחרים מחלקים אותו על פי מספר הדוברים במזמור. המשורר, הוא הדובר בפסוק א', רעיו של המשורר המביעים אי נחת מהמצב השורר בעולם הם הדוברים בפסוקים ב'-ג', ושוב חוזר בעל המזמור בפסוקים ד'-ז'. לדעת יצחק אבישור יש לחלק את המזמור בצורה כיאסטית היוצרת חזרה של מילים בתחילת המזמור ובסיומו. מבנה זה שם דגש על מילים מנחות המכוונות את הקורא לרעיון המרכזי של המזמור והוא שה' מבחין בין רע לטוב ויגמול לצדיק או לרשע לפי מעשיו.

## קישורים חיצוניים

## הערות שוליים

יא
פסגת בייטס (אנטארקטיקה)

**פסגת בייטס** (באנגלית: **Bates Peak**) היא פסגה ממערב למצוק פורנייר, בהרי דסקו שעל האי רוטשילד, שבאנטארקטיקה.

הפסגה היא הפסגה המערבית ביותר של האי רוטשילד.

גובהה של הפסגה 600 מטרים מעל פני הים.

## גילוי ומיפוי הפסגה

הפסגה צולמה מהאוויר על ידי צי ארצות הברית במהלך מבצע קפיצה לגובה, ועל ידי משלחת החקר האנטארקטית רון, בשנת 1947.

הפסגה מופתה בשנת 1959 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר אלה.

הפסגה נסקרה על ידי הסקר האנטארקטי הבריטי בין השנים 1970–1971.

### מקור השם

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שמו של לורנס או. בייטס (Lawrence O. Bates) מצי ארצות הברית, שהיה מפקד האונייה שוברת הקרח של משמר החופים של ארצות הברית USCGC Edisto (WAGB-284) במהלך מבצע דיפ פריז, בשנת 1969.

## קישורים חיצוניים
* פסגת בייטס באתר הסקר הגאולוגי של ארצות הברית
* פסגת בייטס באתר הגאזט האנטארקטי המשווה SCAR של ממשלת אוסטרליה
* מפת אזור פסגת בייטס

## הערות שוליים

בייטס
סנהיט

**סנהיט צדיק צדיק** (; נולדה ב-1 באוקטובר 1979), הידועה בשמה הפרטי **סנהיט**, היא זמרת איטלקייה ממוצא אריתריאי. היא ייצגה את סן מרינו באירוויזיון לשנת 2011 שנערך בדיסלדורף שבגרמניה ובאירוויזיון 2021 שנערך ברוטרדם שבהולנד והיא עתידה לייצג אותם פעם נוספת באירוויזיון 2026 שייערך בווינה בירת אוסטריה.

## ביוגרפיה
סנהיט נולדה וגדלה בעיר בולוניה שבצפון איטליה לשני הורים אריתראיים. היא התחילה את הקריירה שלה מחוץ למדינתה, איטליה, כאשר הופיעה במחזמרים רבים כגון "Fame", "מלך האריות" ו"שיער", בשווייץ ובגרמניה.

ב-2002 חזרה סנהיט לאיטליה על מנת להתפרסם בתעשיית המוזיקה האיטלקית. היא הוציאה את אלבום הבכורה שלה "Senit" בשנת 2006, ואלבום נוסף בשם "Un tesoro é necessariamente nascosto" בשנת 2007. בשנת 2009 הוציאה אלבום שלישי, הפעם בשפה האנגלית, בשם "So High".

סנהיט ייצגה את סן מרינו באירוויזיון 2011 עם שירה Stand By ותחת השם **סניט** (**Senit**). היא סיימה במקום ה-16 בחצי הגמר ולא העפילה לגמר.

לאחר האירוויזיון הוציאה סנהיט סינגלים חדשים בעיקר בשפה האנגלית, ובשנת 2014 החזירה לשמה את ה-H על מנת לסמן פרק חדש בקריירה שלה.

ב-6 במרץ 2020 הוכרז כי תייצג את סן מרינו באירוויזיון פעם נוספת, עם השיר "Adrenalina". ב-20 במאי 2021, סנהיט ופלו ריידה ביצעו את השיר בחצי הגמר השני של התחרות, והגיעו למקום התשיעי עם 118 נקודות. ב-22 במאי, בגמר התחרות, הגיע הצמד למקום ה-22 עם 50 נקודות.

## דיסקוגרפיה
### אלבומי סטודיו
* 2006 - "Senit"
* 2007 - "Un tesoro è necessariamente nascosto"
* 2009 - "So High"

### סינגלים
* 2005 - "La mia città è cambiata"
* 2005 - "La cosa giusta"
* 2005 - "In mio potere"
* 2007 - "La faccia che ho"
* 2007 - "Io non dormo"
* 2009 - "Work Hard"
* 2009 - "No More
* 2010 - "Party on the Dance Floor"
* 2010 - "Everytime"
* 2010 - "Andiamo"
* 2011 - "Stand By"
* 2011 - "Through the Rain"
* 2013 - "One Stop Shop"
* 2014 - "Relations"
* 2014 - "Don't Call Me"
* 2014 - "Rock Me Up"
* 2015 - "Living for the Weekend"
* 2017 - "Something on your mind"
* 2019 - "Dark Room"
* 2019 - "Un Bel Niente"
* 2019 - "Heart Ache"
* 2020 - "Obsessed"
* 2020 - "Freaky!"
* 2021 - "Adrenalina"

## קישורים חיצוניים

* 

## הערות שוליים

צדיק
צדיק
צדיק
קטגוריה:זמרות איטלקיות
קטגוריה:נציגי סן מרינו באירוויזיון
קטגוריה:ילידות 1979
קטגוריה:איטלקים שנולדו ב-1979
נאייר

**נאייר רגאלדו** (באנגלית: **Nayer Regalado**; נולדה ב-2 באוגוסט 1985) היא זמרת-יוצרת אמריקאית ממוצא קובני.

בשנת 2002 הוציאה את המיני-אלבום הראשון שלה "First Kiss", שלא זכה להצלחה, ולאחריו היא הפסיקה להוציא מוזיקה במשך עשור. בשנת 2011 הקליטה ביחד עם הזמר "פיטבול" את השיר "Give Me Everything". השיר זכה להצלחה בינלאומית, תוך שהפך לאחד מהשירים המצליחים ביותר בכל הזמנים. זאת, תוך שכבש את פסגת מצעד הבילבורד הוט 100, מצעד הסינגלים הבריטי, קנדה הוט 100, וכולי.

## קריירה
בשנת 2002 הוציאה את המיני-אלבום הראשון שלה, First Kiss. מתוך המיני-אלבום יצא הסינגל היחיד "First Kiss", אשר לא זכה להצלחה. לאחר הכישלון שחוותה עם המיני-אלבום לקחה נאייר הפסקה מעולם המוזיקה במשך עשור שלם, עד שבשנת 2011, הוציאה ביחד עם פיטבול את הלהיט הבינלאומי "Give Me Everything".

לאחר הצלחת הלהיט עם פיטבול הוציאה את הלהיט הלטיני "", שצבר למעלה מ-310 מיליון צפיות. מיד לאחר מכן, הוציאה ביחד עם פיטבול ואנריקה איגלסיאס את הלהיט "", אשר הגיע אל המקום ה-18 במצעד הבילבורד הוט 100. בסמוך לכך, יצא השיר "Name of Love", ביחד עם פיטבול גם כן. השיר זכה להצלחה רבה בצרפת ולהצלחה מתונה בשאר רחבי העולם. בשנת 2015, הוציאה את השיר המצליח "My Body", ביחד עם וידאו קליפ נלווה.

בשנת 2018 הוציאה ביחד עם הזמרת-יוצרת הלבנונית מליסה, את הלהיט "Leily Leily".

## דיסקוגרפיה
### מיני-אלבומים
* 2002: *First Kiss*

### סינגלים
* 2002: "First Kiss"
*2010: "Pearly Gates"
*2011: "Give Me Everything"
*2011: ""
*2011: ""
*2012: "Name of Love"
*2015: "Mi Cuerpo" / "My Body"
*2017: "Yo Soy Lo Que Tu Quieres"
*2017: "Miami Se Calienta"
*2017: "Adiccion"
*2018: "Leily Leily" (ביחד עם מליסה)

## קישורים חיצוניים

## הערות שוליים

קטגוריה:אמריקאים ילידי פלורידה
קטגוריה:מיאמי: אישים
קטגוריה:אמריקאים ממוצא לבנוני
קטגוריה:אמריקאים ממוצא ברזילאי
קטגוריה:אמריקאים ממוצא קובני
קטגוריה:זמרות קובניות
קטגוריה:זמרות-יוצרות אמריקאיות
קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:אמריקאיות שנולדו ב-1987
קטגוריה:אמריקאים שנולדו ב-1987
הרפתקאותיו החדשות של פינוקיו

**הרפתקאותיו החדשות של פינוקיו** (באנגלית: **The New Adventures of Pinocchio**) הוא סרט אמריקאי-בריטי-גרמני לכל המשפחה מסוגת הרפתקאות ופנטזיה. הסרט מבוסס על הרומן "הרפתקאותיו של פינוקיו" שכתב קרלו קולודי. זהו סרט המשך לסרט הרפתקאות פינוקיו משנת 1996.

## תקציר העלילה
הסרט ממשיך את עלילת הרומן "הרפתקאותיו של פינוקיו" שכתב קרלו קולודי. פינוקיו וחברו למפוויק הלכו לקרנבל הנודד במקום לבית הספר ופגשו שם את הגמד, וולפה השועל ופלינט החתולה ואת מאדאם פלאמביו והיא נותנת להם שיקוי מיוחד, כאשר חזר הביתה, פינוקיו נתן לג'פטו לשתות מהשיקוי. למחרת בבוקר, ג'פטו הפך לבובת עץ ופינוקיו הבין שמאדאם פלאמביו שיקרה לו וכאשר הגיעה היא מוזכרת כאלמנתו של לורנציני (בונה הבובות שהפך ללווייתן בסרט הקודם), מאדאם פלאמביו כעסה על פינוקיו שלא שתה מהשיקוי והופתעה לראות את ג'פטו כבובה ולקחה את שניהם לקרנבל. בקרנבל פינוקיו הבין שלמפוויק הפך לחמור ים ומאוחר יותר ראה פינוקיו את הפיה הכחולה אשר הבהירה לו ששיקוי לא פותר בעיות, וג'פטו התרגל לעסקי השעשועים ונהנה מאוד להיות בובה. מאדאם פלאמביו סיכמה עם פינוקיו שברגע שישתה מהשיקוי ג'פטו יחזור להיות כמו קודם, אולם ג'פטו נשאר בובה ופינוקיו הבין שהיא שוב שיקרה לו. בהצגת הבכורה מול הנסיך, פינוקיו וג'פטו ברחו והשאירו את מאדאם פלאמביו עם עוגות בדמויות בובות. לאחר שברחו, הגמד, חברו של פינוקיו מהקרנבל, חשף את עצמו בתור פפה הצרצר, חברו הוותיק של פינוקיו ומצפונו, ומאדאם פלאמביו נחשפה כלורנציני. לאחר שגילו אגם משנה צורה, למפוויק חמור הים קפץ לאגם וחזר לצורתו האמיתית כילד, כשלורנציני ראה זאת הוא קפץ לאגם והשתנה למפלצת, פינוקיו וג'פטו הבובות קפצו לאגם וחזרו להיות אנשים. פלינט וולפה קפצו גם כן אך הם נשארו חתולה ושועל. למחרת פינוקיו פגש חברה חדשה בשם אוליביה (אשר דומה מאוד לפיה הכחולה) ויחד עם למפוויק הם הלכו אל מופע הבובות של ג'פטו וכל הקהל, וגם הנסיך, מחאו לו כפיים.

## הדמויות, השחקנים והמדבבים
במאית הדיבוב של הסרט בעברית הייתה נורית בנאי קורן ואת הדיבוב הפיק עוזי פוקס.

קולות רקע:
*אורן כהן
*עדי וייס
*שרון בורגאוקר
*נורית בנאי קורן

## הפקה והפצה
הסרט הופץ לראשונה בארצות הברית ב-15 בנובמבר 1999. בישראל הסרט הופץ לראשונה בדיבוב לעברית בשנת 2003. רק שני שחקנים חזרו לשחק את דמותם, מרטין לנדאו חזר לשחק את דמותו של ג'פטו, ואודו קייר חזר לשחק את דמותו של לורנזיני. גבריאל תומסון שיחק את פינוקיו במקום ג'ונתן טיילור תומאס. הסרט צולם בעיר לוקסמבורג שבלוקסמבורג.

## ראו גם
* הרפתקאותיו של פינוקיו

## קישורים חיצוניים

* 

קטגוריה:סרטים אמריקאיים
קטגוריה:סרטי הרפתקאות אמריקאיים
קטגוריה:סרטי פנטזיה אמריקאיים
קטגוריה:סרטים אמריקאיים מבוססי ספרים
קטגוריה:סרטים בריטיים
קטגוריה:סרטים בריטיים מבוססי ספרים
קטגוריה:סרטים גרמניים
קטגוריה:סרטים גרמניים מבוססי ספרים
קטגוריה:סרטים לכל המשפחה
קטגוריה:סרטי הרפתקאות
קטגוריה:סרטי פנטזיה
קטגוריה:סרטי המשך
קטגוריה:סרטי 1999
קטגוריה:סרטי קולנוע בכיכובן של בובות
קטגוריה:סרטים באנגלית
קטגוריה:סרטי פינוקיו
BEOK

**BEOK** הוא אתר אינטרנט ישראלי, שהושק בשנת 2005, ומשמש כפורטל בתחום הרפואה והבריאות בעברית.

האתר הוקם בסוף שנת 2005, על ידי עוזי ויעל לוי כחלק משיתוף פעולה עם אתר MSN. BEOK היווה למעשה את ערוץ הבריאות של אתר MSN. האתר מנוהל על ידי חברת טרפיקו בע"מ.

האתר החל לפעול בשנת 2005 ובכל חודש מבקרים באתר מאות אלפי גולשים. לתשדירים בערוץ הווידאו של האתר יותר ממיליון ורבע צפיות.

## מבנה האתר ותכניו
אתר BEOK מספק מידע, ייעוץ והכוונה בתחומי הרפואה והטיפול ומאפשר קשר ישיר באמצעות רשת חברתית מקוונת, בין הגולשים לבין רופאים מומחים, מטפלים, פסיכולוגים ועורכי דין לזכויות רפואיות.

הפורטל כולל מאות פורומים, המנוהלים על ידי רופאים ואנשי מקצוע מומחים, כ-15,000 מאמרים, כ-220 סרטוני וידאו מקוריים, מחשבונים מתחום הבריאות והרפואה, אינדקס רופאים עם כ-46,000 רשומים, אינדקס נותני שירותים, אינדקס תרופות, מדור לפענוח בדיקות ואזורי תוכן נוספים.

האתר בנוי ממספר תחומי ידע:
* פורומים רפואיים – מעל ל-250 פורומים רפואיים בתחומים שונים
* רופאים מומחים – מעל ל-45 אלפי רופאים
* סרטוני רפואה – מאות סרטונים בערוץ הבריאות
* אינדקס תרופות – מאגר על כ־4,500 תרופות הקיימות בישראל, כולל אופן השימוש, תופעות לוואי, ומינונים
* מחשבוני בריאות – מחשבוני היריון, לב ותזונה
* פענוח בדיקות – הסבר על תוצאות כ-160 בדיקות מעבדה
* מילון רפואי הכולל כ־80 ערכים
* מידע על אודות 40 שבועות היריון (בנוגע לעובר, ליולדת, ולבדיקות שונות), התפתחות תינוקות מלידה ועד גיל שנתיים
* פירוט על אודות 36 ויטמינים ותוספי מזון (חשיבותם, מחסור ומקורות)
* מאגר של כ־300 תרופות סבתא.

## קישורים חיצוניים
* 
* 

## הערות שוליים

קטגוריה:אתרי אינטרנט ישראליים
קטגוריה:ישראל: בריאות ורפואה
קטגוריה:רשתות חברתיות מקוונות
חייג'ין

**חייג'ין** (בסינית: **海禁**), או איסורי ים, הייתה מדיניות התבדלות סינית, שהגבילה מסחר פרטי בים, שבקרבת סין בתקופת שושלת מינג ובחלק מתקופת שושלת צ'ינג. על אף היותה המדיניות המוצהרת, היא לא נאכפה בפועל והמסחר המשיך.

האיסור על מסחר ימי פרטי, שהוטל לראשונה על מנת להתמודד עם ספינות פיראטיות יפנית, שתקפו יחד עם פרטיזנים משושלת יואן, היה בתחילה משולל כל יעילות: עד המאה ה-16, בעיקר משום שהפיראטיות וההברחות היו מורכבות בעיקר מסינים שנפגעו מהמדיניות ועודד על ידי כך שסחר החוץ של סין היה מוגבל, לא סדיר ויקר. גם הלחץ הצבאי מצד המונגולים לאחר הקרב הרסני בטומו החליש את החייג'ין. תופעת הפיראטיות צנחה לרמות זניחות רק בשלהי המדיניות הזו בשנת 1567, שהמשיכה בצורה שונה. מה שיצר את מערכת הקנטון של 13 מפעלים, אך גם את הברחת האופיום שהובילה למלחמות הרות אסון עם בריטניה ומעצמות אירופיות אחרות במאה ה-19.

מדיניות החייג'ין אומצה גם ביפן בתקופת טוקוגאווה (מדיניות סאקוקו) ובקוריאה בתקופת שושלת ג'וסון, שהתפרסמה כ-"Kingdom Hermit".

## שושלת מינג
### רקע
המאה ה-14 הייתה תקופה של כאוס ברחבי מזרח אסיה. מגפת הבועה השנייה החלה במונגוליה בסביבות 1330 וייתכן שהרגה את רוב האוכלוסייה בהיי ובשאנשי ומיליונים במקומות אחרים. מגפה נוספת השתוללה במשך שלוש שנים בין השנים 1351–1354. מרידות קיימות על מונופול המלח הממשלתי ושיטפונות קשים לאורך הנהר הצהוב עוררו את מרד הטורבן האדום. הכרזת המינג בשנת 1368 לא סיימה את מלחמותיה עם שרידים מונגולים תחת טוגון טמורה בצפון ותחת נסיך ליאנג בדרום. המלך גונגמין מקוריאה החל להשתחרר גם מהמונגולים, החזיר את המחוזות הצפוניים של מדינתו, כאשר פלישת הטורבן האדום הרסה את האזורים. ביפן, רסטורציית קנמו השני של הקיסר דייגו השני הצליח להפיל את שוגונות קמקורה אך בסופו של דבר פשוט החליף אותם באשיקאגה החלשה.

השליטה הרופפת על פריפריה של יפן הובילה לכך ששודדי ים הקימו בסיסים באיים המרחבים של התחום, במיוחד צושימה, איקי וה גוטים. "שודדים-גמדים" אלה פשטו על יפן כמו גם על קוריאה וסין.

מסעות האוצר של ג'נג חה הופסקו בגלל עלייה באסרטיביות של המונגולים לאחר לכידתו של הקיסר בקרב טומו בשנת 1449. ההיקף הגדול של הסחר הפרטי בחו"ל גרם לתחרות מחירים לרכישות ממשלת מינג, כמו סוסי קרב עבור החזית הצפונית, והיה צורך להקצות מחדש את הכספים. עם זאת, לאחר סיום מסעות האוצר, הסחר הסיני בתוך אסיה וצפון אפריקה נמשך.

## קישורים חיצוניים

קטגוריה:סין: היסטוריה
קטגוריה:שושלת צ'ינג
קטגוריה:שושלת מינג
דן וינד

**דן וינד** (15 בינואר 1935, י"ב בטבת ה'תרצ"ה – 4 באוקטובר 2006, י"ב בתשרי ה'תשס"ז) היה מהנדס אזרחי, ניהל פרויקטים ומבנים רבים בירושלים, מהחשובים ומהבולטים שבהם. ממעצבי פרויקט הרכבת הקלה וקריית הלאום, זוכה אות יקיר ירושלים (2004), מנהל ומייסד חברת תפנית הנדסה.

## ביוגרפיה
וינד נולד בשכונת הבוכרים בירושלים למשה, יליד פולין ומהנדס במקצועו ולמרים ילידת רוסיה. בגיל שנה עבר עם משפחתו לשכונת בית הכרם ושם גדל.
בוגר תואר בהנדסה אזרחית מהטכניון בשנת 1961. בשנת 1995 הקים את חברת תפנית וינד, ביחד עם עמיתיו שמעון קורינפלד, אלי גורדון, שלומית שער, משה עוז ומיכאל אלון.

בשנת 1996 זכה באות "עמית כבוד של הטכניון".

### חיים אישיים
נשא לאשה את נעמי וינד, אמנית ופסלת משכונת בית הכרם. לזוג נולדו שלושה ילדים: ארנה ציירת (1966), מיכאל אדריכל, והשחקנית אלונה וינד רז (1973).

## הפרויקטים אותם ניהל בירושלים
*אזור תעשייה בגבעת שאול
*אזור הסינמטק וגיא בן הינום
*אצטדיון טדי
*בית הלוחם ירושלים
*גן החיות התנכ"י
*דרום-מערב העיר ירושלים לרבות אזור הקניון
*קריית עיריית ירושלים
*קריות האוניברסיטה בגבעת רם ובהר הצופים
*קריית הלאום
* ימק"א
*קמפוס יד ושם.

## פעילות ציבורית בירושלים
*חבר בארגוני המהנדסים במשך 40 שנה
*חבר במועצה לרישום קבלנים במינוי שר הבינוי והשיכון בשתי קדנציות
*יועץ הנדסי לאוניברסיטה העברית
*יועץ לסגן הבכיר לחשב הכללי במשרד האוצר במסגרת הקמת קריית הלאום בירושלים
*מראשי ועד העצמאים בתחום הניהול
*מנהל קרן מלגות לבני ירושלים שלמדו בטכניון
*שוחר באוניברסיטה העברית ובמוזיאון ישראל וחבר בארגונים הירוקים.

## הנצחה
עיריית ירושלים הנציחה כיכר על שמו ברחוב העלייה על יד מלון קראון פלזה ירושלים.
לאחר פטירתו הוקמה קרן מלגות על שמו לבוגרי הטכניון.

## קישורים חיצוניים
* אודות דן וינד 1935–2006, באתר תפנית ניהול בניה
* דן וינד, מגזין הטכניון, 2007, עמוד 38
* אבי יריב, שדרות מנחם בגין - עשור לפתיחתם, באתר TheMarker, 6 ביוני 2008 (מאורכב בווייבאק מאשין)

## הערות שוליים

קטגוריה:יקירי ירושלים
קטגוריה:מהנדסי בניין
קטגוריה:מהנדסים אזרחיים ישראלים
קטגוריה:בוגרי הטכניון - מכון טכנולוגי לישראל
קטגוריה:יהודים הקבורים בבית הקברות סנהדריה
קטגוריה:ישראלים שנולדו ב-1935
קטגוריה:ישראלים שנפטרו ב-2006